Source: https://www.riigiteataja.ee/akt/116082016001
Timestamp: 2020-01-23 06:37:29+00:00
Document Index: 6278696

Matched Legal Cases: ['§ 1', '§ 4', '§ 72', '§ 72', '§ 141', '§ 18', '§ 2']

RT I, 16.08.2016, 1
Vastu võetud 11.08.2016 nr 50
§ 1. Maaeluministri 26. augusti 2015. a määrust nr 84 „Innovatsiooniklastri toetus” muudetakse järgmiselt:
„(21) Paragrahvi 5 lõikes 1 nimetatud tegevustesse võib klaster partnerina kaasata lepingu alusel lisaks lõikes 2 nimetatud partnerile muu juriidilise isiku, kes osaleb tegevuskava elluviimisel.”;
„Klastri ja partneri vaheline leping peab sisaldama vähemalt järgmisi andmeid:”;
3) paragrahvi 4 lõige 2 punkt 13 sõnastatakse järgmiselt:
„13) kõigi innovatsioonitegevuste kirjeldust, mis sisaldab lahendusteed, metoodikat ja klastri liikmete või partnerite tööülesannete jaotust innovatsioonitegevuste rakendamisel;”;
4) paragrahvi 4 lõige 4 sõnastatakse järgmiselt:
„(4) Klaster võib taotleda tegevuskava lõpetamist või pikendamist enne tegevuskava perioodi lõppemist, saates sellekohase teavituse elektrooniliselt Põllumajanduse Registrite ja Informatsiooni Ametile (edaspidi PRIA), kui ilmnevad klastrist sõltumatud asjaolud, mis muudavad tegevuse elluviimise ajagraafikut.”;
„(5) Tegevuskava võib pikendada kuni üks aasta tegevuskava perioodi lõppemisest arvates, kuid tegevuskava peab olema ellu viidud enne 1. juulit 2023.”;
7) paragrahvi 8 lõiked 1 ja 2 sõnastatakse järgmiselt:
„(1) Toetuse suurus ühe klastri kohta ühes tegevuskava heakskiitmise voorus on kuni 800 000 eurot, sealjuures kuni 600 000 eurot innovatsioonitegevuste kohta ja kuni 200 000 eurot üldtegevuste kohta.
(2) Ühe innovatsioonitegevuse elluviimiseks antakse toetust kuni 30 protsenti kogu innovatsioonitegevuse eelarvest.”;
„(4) Kui tegevuskava on koostatud § 4 lõikes 1 sätestatud perioodist lühemaks perioodiks, siis antakse toetust summas, mida on nii üldtegevuse kui ka innovatsioonitegevuse osas vähendatud proportsionaalselt, arvestades lühemat perioodi.”;
10) paragrahvi 8 lõige 8 sõnastatakse järgmiselt:
„(8) Klastri üldtegevuskulud ja innovatsioonitegevuse kulud hüvitatakse kuludokumentide alusel Euroopa Parlamendi ja nõukogu määruse (EL) nr 1303/2013 artikli 67 lõike 1 punkti a kohaselt. Kaudsed kulud hüvitatakse ühtse määra alusel arvestatuna kuni 15 protsenti abikõlblikest otsestest personalikuludest sama lõike punkti d kohaselt.”;
11) paragrahvi 9 lõike 2 punktis 5 asendatakse läbivalt sõna „või” sõnaga „ja”;
12) paragrahvi 12 lõiked 1–3 sõnastatakse järgmiselt:
„(1) PRIA hindab nõuetele vastavaid tegevuskavasid lisas sätestatud hindamiskriteeriumite alusel ja moodustab hindamise tulemusel saadud hindepunktide kaalutud keskmise alusel tegevuskavade paremusjärjestuse.
(3) Tegevuskava hindepunktide kaalutud keskmise leidmiseks korrutatakse iga hindamiskriteeriumi koondhinne vastava hindamiskriteeriumi osakaaluga ja saadud tulemused liidetakse. Hindamiskriteeriumi koondhinde leidmiseks liidetakse hindamiskomisjoni liikmete poolt iga hindamiskriteeriumi kohta antud hindepunktid ja saadud tulemus jagatakse hindamisel osalenud liikmete arvuga.”;
„(5) Kui Euroopa Liidu ühise põllumajanduspoliitika rakendamise seaduse § 72 lõike 6 alusel on kehtestatud prioriteetsed tegevusvaldkonnad, moodustatakse tegevuskavade paremusjärjestused tegevusvaldkondade kaupa. Tegevuskavad, mille tegevusvaldkond jääb väljapoole prioriteetseid tegevusvaldkondi, loetakse ühte tegevusvaldkonda kuuluvaks ja neid hinnatakse rahaliste vahendite olemasolul.”;
14) paragrahvi 12 täiendatakse lõigetega 51 ja 52 järgmises sõnastuses:
„(51) Kui Euroopa Liidu ühise põllumajanduspoliitika rakendamise seaduse § 72 lõike 6 alusel ei ole kehtestatud prioriteetseid tegevusvaldkondi, loetakse kõik tegevuskavad ühte tegevusvaldkonda kuuluvaks ja moodustatakse üks tegevuskavade paremusjärjestus.
(52) Tegevuskavade paremusjärjestuse koostamisel loetakse paremaks tegevuskava, mille hindepunktide kaalutud keskmine on kõrgem.”;
15) paragrahvis 13 asendatakse läbivalt sõna „heakskiitmata” sõnadega „heaks kiitmata”;
16) paragrahvi 14 lõige 1 sõnastatakse järgmiselt:
„(1) Klaster viib tegevuskava ellu, levitab innovatsioonitegevuste tulemusi ning esitab PRIA-le tegevuskava ja innovatsioonitegevuse vahe- ja lõpparuanded, tegevuse elluviimist tõendavad dokumendid ja innovatsioonitegevuste puhul üksikasjaliku eelarve.”;
17) paragrahvi 14 lõiget 7 täiendatakse pärast sõna „tegevuskava” sõnadega „ja innovatsioonitegevuse”;
18) määrust täiendatakse paragrahvidega 141 ja 142 järgmises sõnastuses:
„§ 141. Kulude mõistlikkuse tõendamine
(3) PRIA teavitab toetuse saajat §-s 141 nimetatud üksikasjalikus eelarves esinevatest puudustest ja mitteabikõlblikest kuludest 30 tööpäeva jooksul eelarve ja kulude mõistlikkust tõendavate dokumentide saamisest arvates.”;
19) paragrahvi 15 lõike 2 punkt 1 sõnastatakse järgmiselt:
„1) innovatsioonitegevuse vahe- ja lõpparuanne;”;
20) paragrahvi 15 lõike 2 punkt 4 sõnastatakse järgmiselt:
„4) selle isiku osutatud teenuse eest väljastatud arve-saatelehe või arve ärakiri või töö üleandmist-vastuvõtmist tõendava dokumendi ärakiri, kellelt klaster tellis teenuse või töö või ostis kaupa;”;
21) paragrahvi 15 lõike 2 punktis 12 asendatakse sõna „bussi” sõnaga „mootorsõiduki”;
22) paragrahvi 15 lõiget 2 täiendatakse punktidega 13–15 järgmises sõnastuses:
„13) ruumi või tehnika üüri- või rendilepingu ärakiri;
15) vajaduse korral muu innovatsiooni- või üldtegevuse elluviimiseks tehtud kulusid tõendav dokument.”;
„(11) Üldtegevuskulude viimase 10-protsendise osa hüvitamiseks makstakse toetus välja pärast seda, kui tegevuskava innovatsioonitegevuste elluviimiseks antava toetuse kõik maksmise otsused on tehtud.”;
24) määrust täiendatakse §-ga 18 järgmises sõnastuses:
„§ 18. Rakendussäte
Enne 1. augustit 2016 alustatud innovatsioonitegevuste kohta esitatakse PRIA-le üksikasjalik eelarve hiljemalt 30. oktoobriks 2016.”.
§ 2. Paragrahvi 1 punkte 8 ja 10 rakendatakse tagasiulatuvalt 2015. aasta 26. augustist.